CELEX: 32005D0653
Language: el
Date: 2005-07-29 00:00:00
Title: 2005/653/ΚΕΠΠΑ: Απόφαση Νταρφούρ/1/2005 της Επιτροπής Πολιτικής και Ασφάλειας, της 29ης Ιουλίου 2005, για τον διορισμό στρατιωτικού συμβούλου του ειδικού εντεταλμένου της Ευρωπαϊκής Ένωσης για το Σουδάν

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 241/57
            
         
      ΑΠΌΦΑΣΗ ΝΤΑΡΦΟΫΡ/1/2005 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   
   της 29ης Ιουλίου 2005
   για τον διορισμό στρατιωτικού συμβούλου του ειδικού εντεταλμένου της Ευρωπαϊκής Ένωσης για το Σουδάν
   (2005/653/ΚΕΠΠΑ)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη:
   τη συνθήκη για την Ευρωπαϊκή Ένωση, και ιδίως το άρθρο 25 παράγραφος 3,
   την κοινή δράση 2005/557/ΚΕΠΠΑ του Συμβουλίου, της 18ης Ιουλίου 2005, σχετικά με την πολιτικοστρατιωτική δράση στήριξης της Ευρωπαϊκής Ένωσης προς την αποστολή της Αφρικανικής Ένωσης στην περιοχή Νταρφούρ του Σουδάν (1), και ιδίως το άρθρο 4,
   Εκτιμώντας τα ακόλουθα:
   
               (1)
            
            
               Στις 18 Ιουλίου 2005 το Συμβούλιο ενέκρινε την κοινή δράση 2005/556/ΚΕΠΠΑ για τον διορισμό ειδικού εντεταλμένου της Ευρωπαϊκής Ένωσης (ΕΕΕΕ) για το Σουδάν (2).
            
         
               (2)
            
            
               Ο ΕΕΕΕ εξασφαλίζει τον συντονισμό και τη συνοχή των συμβολών της ΕΕ στην AMIS (αποστολή της Αφρικανικής Ένωσης στο Σουδάν). Υπό την αιγίδα του ΕΕΕΕ, η μονάδα συντονισμού της ΕΕ στην Αντίς Αμπέμπα (ΜΣ), η οποία απαρτίζεται από πολιτικό σύμβουλο, στρατιωτικό σύμβουλο και αστυνομικό σύμβουλο, διαχειρίζεται τον συντονισμό σε καθημερινή βάση με όλους τους σχετικούς παράγοντες της ΕΕ και με το κέντρο διοικητικού ελέγχου και διαχείρισης (ACMC) στο πλαίσιο της ηγετικής ιεραρχίας της Αφρικανικής Ένωσης στην Αντίς Αμπέμπα, προκειμένου να εξασφαλισθεί η παροχή συνεκτικής και έγκαιρης υποστήριξης από την ΕΕ προς την AMIS II.
            
         
               (3)
            
            
               Ο στρατιωτικός σύμβουλος του ΕΕΕΕ συμβάλλει στην εξασφάλιση συνοχής της στρατιωτικής συνιστώσας της δράσης στήριξης της ΕΕ στην Αντίς Αμπέμπα και είναι αρμόδιος για τη διαχείριση του συντονισμού της στρατιωτικής συνιστώσας της δράσης στήριξης της ΕΕ με το κέντρο διοικητικού ελέγχου και διαχείρισης (ACMC) σε καθημερινή βάση.
            
         
               (4)
            
            
               Ο γενικός γραμματέας/ύπατος εκπρόσωπος, μετά από σύσταση του ΕΕΕΕ, προτείνει τον διορισμό του συνταγματάρχη Philippe Mendez ως στρατιωτικού συμβούλου του ΕΕΕΕ.
            
         
               (5)
            
            
               Δυνάμει του άρθρου 4 της κοινής δράσης 2005/557/ΚΕΠΠΑ, το Συμβούλιο εξουσιοδοτεί την επιτροπή πολιτικής και ασφάλειας (ΕΠΑ) να προβεί στον διορισμό του στρατιωτικού συμβούλου του ΕΕΕΕ.
            
         
               (6)
            
            
               Σύμφωνα με το άρθρο 6 του πρωτοκόλλου για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας, η Δανία δεν συμμετέχει στην εκπόνηση και την εφαρμογή των αποφάσεων και δράσεων της ΕΕ που έχουν συνέπειες στην άμυνα,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο συνταγματάρχης Philippe MENDEZ διορίζεται στρατιωτικός σύμβουλος του ΕΕΕΕ για το Σουδάν.
   Άρθρο 2
   Η παρούσα οδηγία παράγει αποτελέσματα από την ημερομηνία έκδοσής της.
   
      Βρυξέλλες, 29 Ιουλίου 2005.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         J. KING
         
      
   
   
      (1)  ΕΕ L 188 της 20.7.2005, σ. 46.
   
      (2)  ΕΕ L 188 της 20.7.2005, σ. 43.